seungwon929/Th-miracl huggingface dataset:
ตำรวจรถไฟ

ตำรวจรถไฟ เป็นเจ้าหน้าที่ที่รับผิดชอบในการคุ้มครองทางรถไฟ ดูแลสิ่งอำนวยความสะดวกและบุคคลที่ใช้บริการรถไฟ บทบาทแตกต่างกันไปในแต่ละประเทศ ในบางประเทศตำรวจรถไฟไม่ได้แตกต่างจากที่ของหน่วยงานตำรวจอื่น ๆ ในขณะที่ประเทศอื่นอาจแต่งตั้งเป็นหน่วยงานใหญ่ บางคนจะได้รับอำนาจเพิ่มเติมในเขตอำนาจศาลอื่น ๆ ในสหรัฐอเมริกาและแคนาดาตำรวจรถไฟที่ถูกว่าจ้างโดยให้ดูแลรถไฟ

Bahnpolizei คือชื่ออดีตตำรวจรถไฟในเยอรมณีอยู่ภายใต้อำนาจของบริษัทรถไฟ Deutsche Bundesbahn แห่งชาติ มีหน้าที่การป้องกันการโจรกรรม ,การข่มขืน ,การก่อการร้าย ,การลอบวางเพลิงในรถไฟ
ตำรวจทางรถไฟแห่งชาติของบราซิลถูกสร้างขึ้นในปีพ.ศ. 2395 โดยพระราชกฤษฎีกาของจักรพรรดิดอมเปโดรที่สองเป็นหน่วยงานตำรวจที่เก่าแก่ที่สุดในบราซิล

การป้องกันของรถไฟอินเดียจะดำเนินการโดย RPF (การป้องกันทางรถไฟ) ภารกิจของหน่วยงานคือการปกป้องและคุ้มครองผู้โดยสารทางรถไฟพื้นที่ผู้โดยสารและทางรถไฟและเพื่อให้มั่นใจในความปลอดภัยและเพิ่มความเชื่อมั่นของประชาชนที่เดินทางในรถไฟอินเดีย
กรมตำรวจจราจรเวียดนาม เป็นส่วนหนึ่งของกระทรวงการรักษาความปลอดภัยสาธารณะ ซึ่งมีหน้าที่รับผิดชอบในการปกป้องทางรถไฟ, การตรวจสอบคุณภาพของรถไฟ และการรักษาความปลอดภัยทางรถไฟในทางของรถไฟ
กองตรวจทางรถไฟของอิตาลี (Ferrovie dello Stato) ดำเนินการโดยโพริเซีย เฟอร์โรวีเรีย
ตำรวจป่าไม้

ตำรวจป่าไม้ ทำหน้าที่รับผิดชอบในการปกป้องทรัพยากรธรรมชาติสิ่งแวดล้อมและระบบนิเวศในชนบทโดยเฉพาะอย่างยิ่งอุทยานแห่งชาติและป่าแห่งชาติ นอกจากนี้ยังทำ หน้าที่เจ้าหน้าที่การจับกุมลอบล่าสัตว์ป่า, การสืบสวนการละเมิดสิ่งแวดล้อม , อาคารที่ผิดกฎหมาย , การปกป้องสัตว์คุ้มครองสัตว์บังคับสัตว์ใกล้สูญพันธุ์กฎหมายและการป้องกันไฟป่า
ชาวบาหลี

บาหลี (บาหลี: Anak Bali, Wong Bali, Krama Bali; ) เป็นกลุ่มชาติพันธุ์พื้นเมืองที่อาศัยอยู่บนเกาะบาหลีในประเทศอินโดนีเซีย มีประชากรราว 4,200,000 คนหรือเป็นคิดเป็นร้อยละ 1.7 ของประชากรในอินโดนีเซีย ส่วนใหญ่อาศัยอยู่บนเกาะบาหลีร้อยละ 89 ทั้งยังมีชาวบาหลีอาศัยอยู่บนเกาะลอมบอกจำนวนมากอย่างมีนัยสำคัญ และพบทางตะวันออกสุดของเกาะชวา

บรรพบุรุษของชาวบาหลีในปัจจุบันมาจากการอพยพย้ายถิ่นฐานจำนวนสามครั้ง โดยครั้งแรกคือคลื่นผู้อพยพชาวโปรโตมลายูจากเกาะชวาและกาลีมันตันช่วงยุคก่อนประวัติศาสตร์ คลื่นอพยพลูกที่สองคือการอพยพของกลุ่มชนจากเกาะชวาในยุคฮินดูเรืองอำนาจในช่วงเวลาหลายปีและเป็นไปอย่างช้า ๆ และคลื่นอพยพครั้งสุดท้ายคือกลุ่มชนที่อพยพมาจากเกาะชวาช่วงคริสต์ศตวรรษที่ 15 จนถึง 16 อันเป็นช่วงเวลาที่ผู้คนหันไปเลื่อมใสศาสนาอิสลาม หลังการล่มสลายของจักรวรรดิมัชปาหิต เจ้าขุนมูลนายและราษฎรทั้งหลายจึงหลบลี้อิทธิพลจักรวรรดิมาตารัมที่เปลี่ยนเป็นรัฐอิสลามมายังเกาะบาหลี ที่ทำให้วัฒนธรรมชวายุคเก่ามาผสมผสานกับวัฒนธรรมพื้นเมือง จนทำให้บาหลีมีวัฒนธรรมพื้นเมืองที่โดดเด่นมาแต่นั้น

มีการศึกษากรดดีออกซีไรโบนิวคลีอิกชาวบาหลีโดยคาราเฟตและคณะ (Karafet et al.) พบว่าโครโมโซมวาย (Y chromosome) นั้น ใกล้เคียงกับชาวอินเดียร้อยละ 12 ใกล้เคียงกับชาวออสโตรนีเชียร้อยละ 84 และชาวเมลานีเซียร้อยละ 2

วัฒนธรรมของบาหลีเป็นการผสมผสานของวัฒนธรรมฮินดู-พุทธและวัฒนธรรมพื้นเมือง โดยวัฒนธรรมบาหลีอันเป็นที่รู้จักนอกจากการเต้นระบำ นาฏกรรม และประติมากรรมก็คือการแสดง "วายังกูลิต" มหรสพที่ใช้แสงและเงา ที่ใกล้เคียงกับหนังตะลุงของไทย มีฉากเป็นวัดฮินดูหรือหมู่บ้าน ทั้งมีนักแสดงและนักดนตรีพื้นเมืองฝีมือดีประกอบการแสดง

มีเกล โกบาร์รูเบียส (Miguel Covarrubias) กล่าวว่า งานศิลปะของชนพื้นเมืองนั้นแม้จะเป็นของมือสมัครเล่นแต่เปี่ยมด้วยจิตวิญญาณ และพวกเขาก็ไม่ยี่หระว่าผู้อื่นจะประเมินผลงานของเขาอย่างไร นอกจากนี้ศิลปินบาหลียังมีความสามารถในการแกะสลักที่ลักษณะการแกะนั้นคล้ายเทพเจ้าตามคติจีน หรือตกแต่งยานพาหนะตามที่พบในนิตยสารต่างประเทศ

ในการตั้งชื่อแบบบาหลี จะมีลำดับศักดิ์และวรรณะปรากฏอยู่ในชื่อ

ชาวบาหลีส่วนใหญ่มีความเชื่อเกี่ยวกับลัทธิวารีศักดิ์สิทธิ์ (Agama Tirta) อันเป็นแนวทางหนึ่งในไศวนิกายของศาสนาฮินดู โดยมีนักบวชจากอินเดียเดินทางมาเผยแผ่ทั้งศาสนา รวมทั้งวรรณกรรมของฮินดู-พุทธในหลายศตวรรษก่อน ซึ่งชาวบาหลีได้นำมาผสานความเชื่อเข้ากับคติชนพื้นเมืองด้วย

นอกจากนี้ยังมีกลุ่มชนหนึ่งที่เรียกว่าบาหลีอากา ซึ่งเป็นชนพื้นเมืองที่อพยพเข้ามาก่อนการอพยพครั้งที่สาม และอาศัยอยู่ในชนบทอันห่างไกลนั้นนับถือผีหาได้นับถือฮินดูอย่างชาวบาหลีไม่
นีโอพัลปา โดนัลด์ทรัมปี

Neopalpa donaldtrumpi ("นีโอพัลปา โดนัลด์ทรัมปี") เป็นสายพันธุ์ของผีเสื้อกลางคืน ในสกุล "นีโอพัลปา" ("Neopalpa) " ซึ่งอยู่ในทางใต้ของรัฐแคลิฟอร์เนีย และตอนเหนือของเม็กซิโก โดยได้รับคำอธิบายจากนักวิทยาศาสตร์ชาวแคนาดาที่มีชื่อว่า วาซริค นาซารี (Vazrick Nazari) เขาเลือกชื่อนี้เพราะหัวของผีเสื้อกลางคืนสายพันธุ์นี้ทำให้เขานึกถึงทรงผมของประธานาธิบดีดอนัลด์ ทรัมป์

สกุล"นีโอพัลปา" รวมไปถึง" นีโอพัลปา นีโอนาธา" ("Neopalpa neonata) "ถูกกล่าวถึงครั้งแรกในปี พ.ศ. 2541 โดย Dalibor Povolný หลังผ่านไปเกือบสองทศวรรษ นาซารีได้กลับมาพิจารณาวัตถุต่างๆ รวมไปถึงตัวอย่างที่ถูกเก็บสะสมไว้ในพิพิธภัณฑ์กีฏวิทยาโบฮาร์ธ ตั้งแต่การกล่าวถึงสกุลนี้เป็นครั้งแรก เขาคิดว่าบางตัวอย่างนั้นเป็นสายพันธุ์ใหม่ เขาจึงตั้งชื่อว่า "Neopalpa donaldtrumpi "ด้วยความที่เกล็ดบนหัวของผีเสื้อกลางคืนสายพันธุ์นี้มีสีเหลืองออกขาว ซึ่งทำให้เขานึกถึงทรงผมของดอนัลด์ ทรัมป์

พื้นผิวด้านบนของปีกหน้าของ "N. donaldtrumpi" มีสีส้มเหลือง ยกเว้นรอยปะสีน้ำตาลเข้มตรงขอบและส่วนหน้าของปีก ความยาวระหว่างปีกอยู่ที่ 3 มม. ถึง 4.6 มม. ปีหลัง ปีหลังมีน้ำตาลอมเหลืองอ่อนและขอบสีเข้ม ทั้งเพศผู้และเพศเมียมีสีปีกคล้ายกัน หนวดมีความยาวประมาณสองส่วนวามของความยาวระหว่างปีก ส่วนหัวปกคลุมไปด้วยเกล็ดสีขาวซึ่งเป็นที่มาของชื่อ เมื่อเทียบกับสายพันธุ์อื่นในสกุลเดียวกัน "N. donaldtrumpi" เพศผู้มีอวัยวะสืบพันธุ์ที่เล็กกว่า ส่วนเพศเมียนั้นมีขนแข็ง (seta) เล็กน้อย

ในขณะที่สายพันธุ์ใกล้เคียงอย่าง "N. neonata "พบได้ในพื้นที่ส่วนมากของรัฐแคลิฟอร์เนีย รัฐบาฮากาลิฟอร์เนีย และทางตะวันตกเฉียงเหนือของประเทศเม็กซิโก ตัวอย่างของสายพันธุ์ "N. donaldtrumpi "ที่ผ่านมาถูกพบแค่ที่แถบเหนือของรัฐบาฮากาลิฟอร์เนีย และเขตปกครองริเวอร์ไซด์และอิมพีเรียลในตอนใต้ของรัฐแคลิฟอร์เนียเท่านั้น

"Neopapla donaldtrumpi" อยู่ในกลุ่มของ twirler moths ซึ่งเป็นที่รู้จักในความชอบหมุนตัวเป็นวงกลมบนใบไม้ ผีสื้อกลางคืนชนิดนี้พบได้ทั้งปี ทว่าพืชให้อาศัยและอายุขัยยังไม่มีใครรู้ ขณะนี้ถิ่นที่อยู่ของสายพันธุ์นี้กำลังถูกคุกคามโดยการขยายของเมือง (urbanization)
มูสลี

มูสลี หรือ มิวส์ลี () เป็นอาหารเช้าและอาหารที่เป็นทั้งอาหารเช้าและอาหารเที่ยง (brunch) ซึ่งประกอบไปด้วยข้าวโอ๊ตชนิดเกล็ด (rolled oats) และส่วนประกอบอื่น ๆ รวมไปถึงธัญพืช ผลไม้สดและแห้ง เมล็ดพันธุ์และถั่ว และอาจผสมกับนมวัว นมถั่วเหลือง นมอาลมอนด์ นมจากพืชแบบอื่น ๆ โยเกิร์ต หรือน้ำผลไม้ มีการบรรจุมูสลีทั้งในรูปแบบแห้งพร้อมรับประทาน หรือแบบทำใหม่

ในประเทศสวิตเซอร์แลนด์และเยอรมนียังนิยมรับประทานมูสลีเป็นอาหารมื้อเบาก่อนอาหารเย็นอีกด้วย

มูสลีได้รับการพัฒนาขึ้นประมาณช่วงปี พ.ศ. 2443 โดยแพทย์ชาวสวิสชื่อ มักซีมีเลียน เบียร์เชอร์-เบ็นเนอร์ สำหรับผู้ป่วยที่ต้องรับประทานอาหารที่อุดมไปด้วยผลไม้และผักสดในโรงพยาบาลของเขา เขาได้รับแรงบันดาลใจมาจาก "อาหารจานแปลก" ที่เขาและภรรยาได้รับประทานขณะปีนเขาที่เทือกเขาแอลป์ มูสลีที่รู้จักกันในปัจจุบันเริ่มได้รับความนิยมในประเทศแถบตะวันออกในช่วงปี พ.ศ. 2503 ซึ่งเป็นช่วงที่อาหารสุขภาพและอาหารมังสวิรัติได้รับความสนใจ มูสลีแบบดั้งเดิมของเบียร์เชอร์ถูกแช่ในน้ำและน้ำมะนาวข้ามคืน จากนั้นรับประทานคู่กับโยเกิร์ต

มูสลีในบรรจุภัณฑ์มีส่วนประกอบหลักเป็นข้าวโอ๊ตชนิดเกล็ดหรือคอร์นเฟลก ผสมกับผลไม้แห้งหลากหลายแบบ ถั่ว และเมล็ดพันธุ์ ส่วนใหญ่แล้วจะมีส่วนประกอบของเกล็ดธัญพืชชนิดอื่น เช่น ข้าวสาลีหรือข้าวไรย์ โดยมีรูปแบบอื่น ๆ ซึ่งอาจมีส่วนผสมของน้ำผึ้ง เครื่องเทศ หรือช็อกโกแลต มูสลีในบรรจุภัณฑ์แบบแห้งสามารถเก็บได้เป็นเวลานานหลายเดือนและรับประทานได้อย่างรวดเร็วเพียงผสมกับนม โยเกิร์ต กาแฟ ช็อกโกแลตร้อน น้ำผลไม้ หรือน้ำเปล่า นอกจากนี้ยังสามารถใส่ผลไม้ได้ตามต้องการ นอกจากนี้อีกวิธีหนึ่งในการรับประทานมูสลีได้แก่ การแช่นมไว้ข้ามคืน จากนั้นรับประทานพร้อมผลไม้สด

เราสามารถทำมูสลีแบบสดโดยใช้ข้าวโอ๊ตชนิตเกล็ด หรือข้าวโอ๊ตแบบเต็มเมล็ดซึ่งผ่านการแช่ในน้ำเปล่าหรือน้ำผลไม้ ส่วนประกอบอื่น ๆ ที่มักนำมาใช้ ได้แก่ ผลไม้สด (เช่น กล้วย แอปเปิล เบอร์รี องุ่น มะม่วง ผลไม้แห้ง ผลิตภัณฑ์นม (เช่น นมสด นมเปรี้ยว ครีม นมข้นหวาน หรือนมถั่วเหลือง) น้ำเลมอน ถั่วบด เมล็ดพันธุ์ เครื่องเทศ (โดยเฉพาะอบเชย) น้ำผึ้ง
นิสสัน โน้ต

นิสสัน โน้ต () เป็นรถยนต์อเนกประสงค์ขนาดเล็กมาก () ผลิตและจำหน่ายโดยบริษัทรถยนต์นิสสัน ตั้งแต่ปี พ.ศ. 2547 และเปิดตัวในประเทศไทยเมื่อต้นปี พ.ศ. 2560

นิสสัน โน้ต เปิดตัวครั้งแรกในปี พ.ศ. 2547 โดยจำหน่ายเฉพาะประเทศญี่ปุ่นและในทวีปยุโรป นิสสัน โน้ต ที่จำหน่ายในทวีปยุโรป มีเครื่องยนต์ 1.4 ลิตร 1.5 ลิตร และ 1.6 ลิตร ส่วนประเทศญี่ปุ่น จำหน่ายเฉพาะเครื่องยนต์ 1.5 ลิตรเท่านั้น นิสสัน โน้ตรุ่นนี้ไม่มีวางจำหน่ายในประเทศไทย

นิสสัน โน้ต รุ่นที่ 2 ได้เปิดตัวในประเทศญี่ปุ่นเป็นประเทศแรก โดยเส้นสายการออกแบบมาจากคอนเซปต์ของ Nissan INVITATION โดยในช่วงแรก นิสสัน โน้ต ยังไม่มีการวางจำหน่ายในประเทศไทย

ในปี พ.ศ. 2559 นิสสัน โน้ต ได้มีการปรับโฉมใหม่ในประเทศญี่ปุ่น และนำรุ่นปรับโฉมเข้ามาวางจำหน่ายในประเทศไทยภายหลัง ในปี พ.ศ. 2560 ซึ่งเป็นครั้งแรกที่นิสสัน โน้ตได้เปิดตัวในประเทศไทย

สำหรับในประเทศไทย นิสสัน โน้ต ได้เข้าร่วมโครงการ อีโคคาร์ (เฟส 1) โดยใช้เครื่องยนต์ HR12DE ขนาด 1.2 ลิตร 79 แรงม้า เช่นเดียวกับนิสสัน อัลเมร่า และนิสสัน มาร์ช โดยนิสสัน โน้ต จะเจาะตลาดบนสำหรับกลุ่มผู้ขับขี่รถยนต์ระหว่างเมือง แต่นิสสัน มาร์ช จะเจาะตลาดสำหรับกลุ่มผู้ขับขี่รถยนต์ในเมือง

นิสสัน โน้ต ได้มีเทคโนโลยีที่ล้ำหน้ามากกว่าคู่แข่งคือระบบช่วยเหลือผู้ขับขี่ Intelligent Mobility Driving Technology พร้อมกับถุงลมนิรภัยคู่หน้า/ABS/EBD/BA/VDC/HSA/ระบบตรวจจับและส่งสัญญาณเตือนวัตถุรอบคันรถ (เฉพาะรุ่น VL)

นิสสัน โน้ต ในประเทศไทย ได้แบ่งรุ่นย่อยออกเป็น 2 รุ่น ดังนี้
คิวปิด ตัวกวนป่วนรัก

คิวปิด ตัวกวนป่วนรัก เป็นละครโทรทัศน์แนวซิทคอมอารมณ์ดี สร้างครั้งแรกในปี พ.ศ. 2560 บทประพันธ์ สาธิตา(สุธิสา วงษ์อยู่) บทโทรทัศน์โดย ก่อการกะบท ผลิตโดย บริษัท เซ้นส์ เอนเตอร์เทนเมนท์ จำกัด ออกอากาศทางสถานีโทรทัศน์สีกองทัพบกช่อง 7 ทุกเช้าวันเสาร์ - อาทิตย์ เวลา 09.00 - 09.45 น. ตั้งแต่วันเสาร์ที่ 11 กุมภาพันธ์ พ.ศ. 2560 รวมจำนวนตอนทั้งสิ้น 12 ตอน นำแสดงโดย ดรัลชรัส ศุขีวิริยะ อนุวัฒน์ ชูเชิดรัตนา และนักแสดงสมทบอีกมากมาย

1. คิวปิดป่วนรัก (11 กุมภาพันธ์ 2560)

2. มะรุมมะตุ้ม รุมรัก รักษิต (12 กุมภาพันธ์ 2560)

3. ยินดีต้อนรับสู่...โลกมนุษย์ (18 กุมภาพันธ์ 2560)

4. เซเลน่า ผู้น่าสงสาร (19 กุมภาพันธ์ 2560)

5. ภารกิจกาวใจ (26 กุมภาพันธ์ 2560)

6. ทำไมจะไม่รัก (5 มีนาคม 2560)

7. รักหลอกๆ (11 มีนาคม 2560)

8. รักเหนือดวง (12 มีนาคม 2560)

9. ทุ่มหมดตัว กลัวไม่รัก (18 มีนาคม 2560)

10. รักนี้...ต้องมีแผน (19 มีนาคม 2560)

11. คู่ใคร คู่เขา (25 มีนาคม 2560)

12. รักข้ามขอบฟ้า (26 มีนาคม 2560)

หมายเหตุ
หม่อมราโชทัย (หม่อมราชวงศ์โต๊ะ อิศรางกูร)

นาวาตรี หม่อมราโชทัย (หม่อมราชวงศ์โต๊ะ อิศรางกูร) (พ.ศ. 2408 - พ.ศ. 2461) เป็นหม่อมราชนิกูลผู้ดำรงยศ "หม่อมราโชทัย" คนที่ 2 เป็นบุตรคนที่ 9 ของหม่อมเจ้าโสภณ อิศรางกูร เป็นนัดดาของสมเด็จพระสัมพันธวงศ์เธอ เจ้าฟ้าเกศ กรมขุนอิศรานุรักษ์ (ต้นราชสกุล "อิศรางกูร") และสมเด็จพระศรีสุริเยนทราบรมราชินี (บุญรอด) ในรัชกาลที่ 2 เป็นปนัดดาของสมเด็จพระเจ้าบรมวงศ์เธอ เจ้าฟ้ากรมพระศรีสุดารักษ์ (แก้ว) ซึ่งเป็นพระพี่นางในพระบาทสมเด็จพระพุทธยอดฟ้าจุฬาโลกมหาราช

หม่อมราโชทัย (หม่อมราชวงศ์โต๊ะ อิศรางกูร) เกิดตอนปลายรัชกาลที่ 4 (สมัยพระบาทสมเด็จพระจอมเกล้าเจ้าอยู่หัว) รับราชการเป็นนายทหารพระธรรมนูญ กรมพระธรรมนูญ กระทรวงทหารเรือ ท่านเป็นพระอาจารย์ภาษาไทยของ พระบาทสมเด็จพระเจ้าอยู่หัวรัชกาลที่ 6 และพระราชโอรส พระราชธิดาของพระบาทสมเด็จพระเจ้าอยู่หัวรัชกาลที่ 5 โดยเป็นพระอาจารย์ผู้ช่วย พระยาอิศรพันธุ์โสภณ คนที่ 1 (ม.ร.ว. หนู) มีบุตรธิดา 8 คน กับนางราโชทัย (พุก) คือ และมีบุตร 1 คนกับนาง ซ่วน คือ ม.ล.อาทิตย์ อิศรางกูร

หม่อมราโชทัย (หม่อมราชวงศ์โต๊ะ อิศรางกูร) ชอบทำสวนไม้ใบและไม้ดอก อยู่ที่ปากตรอกศาลาต้นจันท์ ด้านถนนอรุณอมรินทร์

หม่อมราโชทัย (หม่อมราชวงศ์โต๊ะ อิศรางกูร) ถึงแก่อนิจกรรมเมื่อปี พ.ศ. 2461 ขณะมีอายุ 53 ปี พิธีพระราชทานเพลิงศพจัดขึ้นที่เมรุหน้าพระอุโบสถวัดระฆังโฆสิตารามวรมหาวิหาร
ประเทศอินเดียในเอเชียนเกมส์ฤดูหนาว 2017

ประเทศอินเดีย เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560

นักกีฬาประเทศอินเดียมีคุณสมบัติเข้าแข่งขันรายการดังต่อไปนี้
ประเทศอินโดนีเซียในเอเชียนเกมส์ฤดูหนาว 2017

ประเทศอินโดนีเซีย เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560

นักกีฬาประเทศอินโดนีเซียมีคุณสมบัติเข้าแข่งขันรายการดังต่อไปนี้

นักกีฬาฮอกกี้น้ำแข็งของประเทศอินโดนีเซียมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
ประเทศอิหร่านในเอเชียนเกมส์ฤดูหนาว 2017

ประเทศอิหร่าน เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560

นักกีฬาประเทศประเทศอิหร่านมีคุณสมบัติเข้าแข่งขันรายการดังต่อไปนี้

นักกีฬาสกีลงเขาของประเทศอิหร่านมีคุณสมบัติเข้าแข่งขันรายการกีฬาสกีลงเขา ประเภทชาย และประเภทหญิง

นักกีฬาสโนว์บอร์ดของประเทศอิหร่านมีคุณสมบัติเข้าแข่งขันรายการกีฬาสโนว์บอร์ด ประเภทชาย และประเภทหญิง

นักกีฬาฮอกกี้น้ำแข็งของประเทศอิหร่านมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
ฮ่องกงในเอเชียนเกมส์ฤดูหนาว 2017

ฮ่องกง เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560

นักกีฬาฮ่องกงมีคุณสมบัติเข้าแข่งขันรายการดังต่อไปนี้

นักกีฬาวิ่งสเกตลู่สั้นของฮ่องกงมีคุณสมบัติเข้าแข่งขันรายการกีฬาวิ่งสเกตลู่สั้น ประเภทชาย

นักกีฬาสเกตลีลาของฮ่องกงมีคุณสมบัติเข้าแข่งขันรายการกีฬาสเกตลีลา ประเภทหญิง

นักกีฬาฮอกกี้น้ำแข็งของฮ่องกงมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 1 และประเภทหญิง
นักกีฬาจากประเทศคูเวตในเอเชียนเกมส์ฤดูหนาว 2017

นักกีฬาจากประเทศคูเวต เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560

นักกีฬาฮอกกี้น้ำแข็งของนักกีฬาจากประเทศคูเวตมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
ประเทศออสเตรเลียในเอเชียนเกมส์ฤดูหนาว 2017

ประเทศออสเตรเลีย เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศออสเตรเลีย ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560

นักกีฬาประเทศออสเตรเลียมีคุณสมบัติเข้าแข่งขันรายการดังต่อไปนี้

นักกีฬาสกีลงเขาของประเทศออสเตรเลียมีคุณสมบัติเข้าแข่งขันรายการกีฬาสกีลงเขา ประเภทชาย และประเภทหญิง

นักกีฬาสกีลีลาของประเทศออสเตรเลียมีคุณสมบัติเข้าแข่งขันรายการกีฬาสกีลีลา ประเภทชาย และประเภทหญิง

นักกีฬาสกีวิบากของประเทศออสเตรเลียมีคุณสมบัติเข้าแข่งขันรายการกีฬาสกีวิบาก ประเภทชาย และประเภทหญิง

นักกีฬาสเกตลีลาของประเทศออสเตรเลียมีคุณสมบัติเข้าแข่งขันรายการกีฬาสเกตลีลา ประเภทชาย ประเภทหญิง และประเภทผสม
ประเทศนิวซีแลนด์ในเอเชียนเกมส์ฤดูหนาว 2017

ประเทศนิวซีแลนด์ เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศนิวซีแลนด์ ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560

นักกีฬาประเทศนิวซีแลนด์มีคุณสมบัติเข้าแข่งขันรายการดังต่อไปนี้
กีฬาเคอร์ลิงในเอเชียนเกมส์ฤดูหนาว 2017 – ทีมชาย

กีฬาเคอร์ลิงในเอเชียนเกมส์ฤดูหนาว 2017 ประเภททีมชาย เป็นการแข่งขันกีฬาเคอร์ลิงที่จัดขึ้นในเมืองซัปโปะโระ, ประเทศญี่ปุ่น กำหนดแข่งขันระหว่างวันที่ 18–24 กุมภาพันธ์ พ.ศ. 2560 โดยได้จัดขึ้นที่สนามกีฬาเคอร์ลิงซัปโปะโระ โดยครั้งนี้กีฬาเคอร์ลิงได้กลับมาแข่งขันอีกครั้ง หลังจากที่ไม่ได้บรรจุเข้าแข่งขันกีฬาเอเชียนเกมส์ฤดูหนาว 2011 ที่กรุงอัสตานา และกรุงอัลมาตี ประเทศคาซัคสถาน 
ซึ่งกีฬาเคอร์ลิงในเอเชียนเกมส์ฤดูหนาว 2017 ประเภททีมชาย มีประเทศที่เข้าร่วมแข่งขันทั้งหมด 6 ประเทศ

18 กุมภาพันธ์ พ.ศ. 2560, 9:00 (7:00 เวลาไทย)

18 กุมภาพันธ์ พ.ศ. 2560, 18:00 (16:00 เวลาไทย)

19 กุมภาพันธ์ พ.ศ. 2560, 9:00 (7:00 เวลาไทย)
20 กุมภาพันธ์ พ.ศ. 2560, 13:30 (11:30 เวลาไทย)

21 กุมภาพันธ์ พ.ศ. 2560, 9:00 (7:00 เวลาไทย)

21 กุมภาพันธ์ พ.ศ. 2560, 9:00 (7:00 เวลาไทย)
พระพรหมภูมิปาโล

พระพรหมภูมิปาโล เป็นพระพุทธรูปปางมารวิชัย ขนาดหน้าตักกว้าง 10.50 เมตร  สูง 17.80 เมตร ประดิษฐานอยู่ที่พำนักสงฆ์พุทธาวาส บนยอดเขาภูสิงห์ อำเภอสหัสขันธ์ จังหวัดกาฬสินธุ์ มีความสูงจากระดับน้ำทะเลประมาณ 346 เมตร ถือกันว่าเป็นพระพุทธรูปองค์ใหญ่มีพระลักษณะสมส่วนและสวยงามที่สุดองค์หนึ่งในประเทศไทย มีพระวรกายสง่างาม พระพักตร์อิ่มเอิบ พระเนตรทั้งสองสดใส เปี่ยมล้นด้วยเมตตาธรรม ยังความสบายใจให้บังเกิดแก่ผู้พบเห็นและเป็นสิริมงคลแก่ผู้ที่ได้กราบนมัสการ  สร้างเมื่อวันที่  14  เดือน เมษายน พ.ศ. 2511
เชนด์ทูเดอะริทึม

"เชนด์ทูเดอะริทึม" () เป็นเพลงของนักร้องชาวอเมริกัน เคที เพร์รี เพลงมีนักร้องรับเชิญคือ สกิป มาร์ลีย์ นักร้องชาวจาไมกา และมีเสียงร้องของเซีย แต่ไม่ได้รับเครดิต สกิปและเซียร่วมแต่งเพลงกับเพร์รี และมีแมกซ์ มาร์ติน และอาลี พายามี เป็นโปรดิวเซอร์เพลง สังกัดแคปิตอลเรเคิดส์ออกจำหน่ายเพลงในวันที่ 10 กุมภาพันธ์ ค.ศ. 2017 เพลงเป็นแนวแดนซ์ฮอลล์ และดิสโก้ มีเนื้อเพลงเกี่ยวกับความตระหนักถึงสภาพแวดล้อมรอบตัว

ในวันที่ 8 กุมภาพันธ์ ค.ศ. 2017 มีโครงการรณรงค์เพลง "เชนด์ทูเดอะริทึม" ทั่วโลก แฟนเพลงทั่วโลกตามล่าลูกบอลดิสโก้และแบ่งปันสิ่งที่พวกเขาค้นพบเป็นส่วนหนึ่งของการสนับสนุนเพลง สังกัดแคปิตอลเรเคิดส์ออกเผยแพร่เพลงนี้ให้ดาวน์โหลดในสองวันถัดมา และตามสถานีวิทยุอเมริกันในวันที่ 14 กุมภาพันธ์ อะยะ ทะนิมุระ กำกับวิดีโอเนื้อเพลง วิดีโอนำเสนอหนูแฮมสเตอร์ตัวหนึ่งในบ้านตุ๊กตา และมือคู่หนึ่งคอยเตรียมอาหารเล็กจิ๋วให้หนูแฮมสเตอร์ อีริน แจนเซน จาก"ยูเอสเอทูเดย์" วิเคราะห์วิดีโอว่า "เราได้เห็นภาพหนูแฮมสเตอร์วิ่งอย่างไม่เหน็ดเหนื่อยในวงล้อ ภาพที่พรรณนาสำนวนยอดนิยมที่หมายถึงการทำกิจกรรมซ้ำ ๆ โดยไม่มีความคืบหน้าใด ๆ" เธอยังกล่าวต่อไปว่า "ร่วมกับเนื้อเพลงของเพร์รีแล้ว มันมีข้อความให้ซึมซับอย่างแน่นอน"

เพร์รีร่วมแต่งเพลง "เชนด์ทูเดอะริทึม" กับสกิป มาร์ลีย์ เซีย เฟอร์เลอร์ และโปรดิวเซอร์สองคนคือ แมกซ์ มาร์ติน และอาลี พายามี เพลงมีความยาว 3 นาที 57 วินาที เป็นเพลงแนวแดนซ์ฮอลล์ และดิสโก้ที่มีจังหวะเทมโปปานกลาง เพลงมี "สแลปเบส" องค์ประกอบของกีตาร์ไฟฟ้าและเครื่องสังเคราะห์เสียง เพลงมีนักร้องรับเชิญคือ สกิป มาร์ลีย์ และมีเสียงร้องของเฟอร์เลอร์ แต่ไม่ได้ให้เครดิต ในท่อนคอรัส เพร์รีร้องว่า "Turn it up, it's your favorite song / Dance, dance, dance to the distortion / Come on, turn it up, keep it on repeat / Stumbling around like a wasted zombie / Yeah, we think we're free / Drink, this one is on me / We're all chained to the rhythm, to the rhythm, to the rhythm."

เจสัน นิวแมนจากนิตยสาร"โรลลิงสโตน" เขียนว่า "เพร์รีใส่องค์ประกอบบ่อนทำลายให้เพลงดูไร้สาระอย่างเห็นได้ชัด ใส่เนื้อเพลงที่มีแนวคิดสะดวกสบายและพึงพอใจที่เห็นแก่ตัว" ไมก์ วอสจากเว็บไอโดเลเตอร์บรรยายถึงเพลงว่าเป็น "ลูกผสมระหว่างดิสโก้และแดนซ์ฮอลล์ที่แปลก" นิตยสารสแลนต์แมกกาซีนกล่าวว่า "แม้ว่าจะมีอารมณ์เพลงเบา ๆ" แต่เพลงเป็น "การกล่าวถึงการเมืองอย่างตั้งใจ" ลาส์ แบรนดี จากนิตยสาร"บิลบอร์ด"เขียนถึงเพลงว่า "สร้างด้วยคีย์ยุค 80 แสนอบอุ่นและมีพลังที่ปรับเข้ากับฟลอร์เต้นรำ" นิก เลอวีน จาก"เอ็นเอ็มอี"มองเห็นคำวิจารณ์การเมืองในเนื้อเพลง โดยกล่าวว่าเนื้อเพลง "เป็นการเรียกร้องให้สังคมให้ดูเป็นการเมืองมากขึ้นและน่าพึงพอใจน้อยลง"
โรงเรียนบ้านบึง &quot;มนูญวิทยาคาร&quot;

"มนูญวิทยาคาร"

โรงเรียนบ้านบึง "มนูญวิทยาคาร" ตั้งอยุ่ที่ 246 หมู่2 ถนนยุทศาสตร์331 ตำบลหนองอิรุณ อำเภอบ้านบึง จังหวัดชลบุรี 20220 เป็น โรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต18 เปิดสอนระดับชั้นมัธยมศึกษาตอนต้น และ ตอนปลาย แบบสหศึกษา

ความเป็นมาของโรงเรียนเริ่มจากท่านเจ้าคุณเขมสารโสโณ อดีตเจ้าอาวาสวัดเขาบางทราย จังหวัดชลบุรี สร้างวัดเขาไผ่ ได้ดำริเห็นควรให้มีโรงเรียน มัธยมศึกษาขึ้นบนที่ดินของวัด เพื่อเป็นศูนย์ของเด็กจากหลายหมู่บ้านด้วยเจตนาอันสูงส่งของท่านเจ้าคุรเขมสารโสโณ ท่านได้เริ่มดำเนินการขออนุญาตให้กระทรวงศึกษาธิการ ตั้งโรงเรียนขึ้นโดยเปิดรับนักเรียน มศ.1 รุ่นแรก เมื่อวันที่ 21 พฤษภาคม พ.ศ. 2515 และต่อมากระทรวงศึกษาธิการ ได้ประกาศชื่อโรงเรียนว่า โรงเรียนบ้านบึง "มนูญวิทยาคาร" เมื่อวันที่ 21 มีนาคม พ.ศ. 2516 บนที่ดินทั้งสิ้น 71 ไร่ 3 งาน

คติพจน์ สัจจะ เมตตา สามัคคี มีวินัย

อ้างอิง

สีชมพู
ตำรวจนครบาล

ตำรวจนครบาล () เป็นเจ้าหน้าที่ที่ดูแลในเมืองของประเทศต่างๆ รับผิดชอบในการบังคับใช้กฎหมาย ,ป้องกันเหตุร้าย ,ประสานงานตามเมือง ,ตำรวจนครบาลจะมีในประเทศ ต่อไปนี้ ไทย, สหราชอาณาจักร, ญี่ปุ่น, สหรัฐอเมริกา เป็นต้น
โรงเรียนขอนสักตอประดู่ระหอกโพธิ์

โรงเรียนขอนสักตอประดู่ระหอกโพธิ์ (อังกฤษ : Khonsaktopradoorahorpo School) โรงเรียนประจำตำบลโนนศิลา อำเภอโนนศิลา จังหวัดขอนแก่น เปิดสอนระดับชั้น อนุบาล - ประถมศึกษา

โรงเรียนขอนสักตอประดู่ระหอกโพธิ์ ” เดิมชื่อ โรงเรียนบ้านขอนสัก ก่อตั้งขึ้นเมื่อวันที่ 5 เดือน พฤษภาคม พ.ศ. 2514 ซึ่งได้แยกออกมาจากโรงเรียนบ้านหัน มีนักเรียนทั้งหมด 70 คน โดยอาศัยศาลาวัดบ้านขอนสักเป็นสถานที่เรียน

วันที่ 6 เดือน กรกฎาคม พ.ศ. 2515 สร้างอาคารหลังแรก แบบ ป.1 ฉ ได้รับงบประมาณจากทางราชการ 95,000 บาท และชาวบ้านบริจาคสมทบ 10,000 บาท รวมงบประมาณ ในการก่อสร้างเป็นเงิน 105,000 บาท

นายสมพงษ์ ช่อรักษ์ เป็นครูใหญ่คนแรกของโรงเรียน จนเกษียณอายุราชการ

ปี2532 นายถิน ขวาแซ้น เป็นอาจารย์ใหญ่ คนที่ 2

ปี 2537 นายทวีศักดิ์ สุดจริง เป็นอาจารย์ใหญ่ – ผู้อำนวยการโรงเรียน คนที่ 3

วันที่ 17 เดือน เมษายน พ.ศ. 2537 เปลี่ยนชื่อเป็น “ โรงเรียนบ้านขอนสักตอประดู่ ”

ปี 2556 นายภัทรพงศ์ สุทธิ ผู้อำนวยการโรงเรียน และ ได้เปลี่ยนชื่อเป็น “ โรงเรียนขอนสักตอประดู่ระหอกโพธิ์ ”

เปิดทำการสอนตั้งแต่อนุบาลปีที่ 1 ถึง ชั้นประถมศึกษาปีที่ 6

มีเขตบริการ 3 หมู่บ้าน คือ
ตำรวจลับ

ตำรวจลับ เป็นหน่วยสืบราชการลับหรือตำรวจที่บังคับใช้กฎหมายที่ในการรักษาความลับ ความรับผิดชอบหรือกำกับดูแลความโปร่งใส องค์กรตำรวจลับมักจะใช้เกินกว่าที่กฎหมายกำหนดโดยรัฐเผด็จการ เป็นตำรวจที่ไม่ใส่เครื่องแบบ
รางวัลสตาร์พิคส์ ครั้งที่ 14 ประจำปี พ.ศ. 2559

เนื่องจากมีภาพยนตร์เข้าเกณฑ์พิจารณาไม่มากพอจึงของดตัดสินรางวัลในปีนี้
แฟนเดย์ แฟนกันแค่วันเดียว
แดพโซน

แดพโซน (Dapsone) หรือ ไดอามิโนไดเฟนิล ซัลโฟน (Diaminodiphenyl sulfone) หรือย่อว่า DDS เป็นยาปฏิชีวนะใช้ร่วมกับยาไรแฟมพิซินและClofazimineเพื่อรักษาโรคเรื้อน และเป็นยารองสำหรับใช้รักษาและป้องกันโรคปอดอักเสบจากเชื้อนิวโมซิสติส จิโรเวซิไอ และใช้ป้องกันโรคท็อกโซพลาสโมซิสในผู้ป่วยที่เป็นภูมิคุ้มกันบกพร่อง นอกจากนี้ ยังถูกใช้สำหรับรักษาสิว, ผิวหนังอักเสบจากเริม ตลอดจนโรคผิวหนังอื่นๆ สามารถรับยานี้ได้โดยการรับประทาน

ผลข้างเคียงทั่วไปอาทิ คลื่นไส้, ไม่อยากอาหาร ผลข้างเคียงขั้นรุนแรงอาทิ เซลล์เม็ดเลือดลดลง หรือ เซลล์เม็ดเลือดแดงแตกตัวในผู้ป่วยที่เป็นโรคพร่องเอนไซม์ G-6-PDหรือโรคภูมิไวเกิน ผู้ที่มีปัญหาเกี่ยวกับตับควรหลีกเลี่ยงใช้ยานี้ ยังไม่มีการศึกษาในมนุษย์ว่ายาชนิดนี้ปลอดภัยต่อสตรีมีครรภ์หรือไม่

แดพโซนถูกศึกษาและระบุว่ามีฤทธิเป็นยาปฏิชีวนะใน ค.ศ. 1937 และเริ่มใช้เป็นยารักษาโรคเรื้อนในปี ค.ศ. 1945 แดพโซนได้รับการขึ้นทะเบียนเป็นยาหลักขององค์การอนามัยโลก เป็นยาที่มีประสิทธิผลและปลอดภัยมากชนิดหนึ่ง ปัจจุบันมีวางจำหน่ายในฐานะยาสามัญและมีราคาไม่แพงมากนัก
บาหลีอากา

บาหลีอากา () หรือ บาหลีมูลา () แปลว่า "ชาวบาหลีดั้งเดิม" เป็นชนพื้นเมืองที่ตั้งถิ่นฐานอยู่ตะวันออกเฉียงเหนือของเกาะบาหลี ประเทศอินโดนีเซีย

ตำนานมุขปาฐะของชาวบาหลีอากามักกล่าวว่าพวกเขาอาศัยอยู่หมู่บ้านเบอดูลู (Bedulu) บนเกาะบาหลีก่อนคลื่นการอพยพของชาวฮินดูจากชวา โดยตำนานกล่าวถึงกษัตริย์ซรี อาจี อาซูรา บูมีบันเติน (Sri Aji Asura Bumibanten) กษัตริย์แห่งเปอเจิง (Pejeng) ทรงมีพลังเหนือธรรมชาติ ทรงตัดพระเศียรออกได้โดยไม่ทรงเจ็บปวดอย่างใดและยังสวมกลับได้อย่างเดิม แต่อยู่มาวันหนึ่งพระเศียรของพระองค์เกิดอุบัติเหตุตกลงไปในน้ำแล้วถูกกระแสน้ำซัดหายไป ขุนนางคนหนึ่งตกใจและแก้ปัญหาด้วยการบั่นหัวหมูมาสวมให้แทนพระเศียร องค์กษัตริย์ทรงละอายพระทัยนักที่มีพระพักตร์เป็นหมู จึงมีโองการเก็บเรื่องนี้เป็นความลับ และทรงเก็บตัวในปราสาทสูงมิให้ผู้ใดมาเข้าเฝ้าอีก จนกระทั่งมีเด็กคนหนึ่งมาทราบความจริง จนพระองค์เป็นที่รู้จักว่า "ผู้เปลี่ยนหัว" หรือ ดาเลิมเบอดูลู (Dalem Bedulu) อันเป็นที่มาของชื่อหมู่บ้นเบอดูลูหรือที่แปลว่า "บ้านต้นน้ำ" ส่วนอาณาจักรเปอเจิงนั้นก็สูญอำนาจหลังจักรวรรดิมัชปาหิตมีชัย

ชาวบาหลีอากาอาศัยปลีกตัวอย่างโดดเดี่ยวบนยอดเขาที่ห่างไกล ด้วยเหตุนี้พวกเขาจึงรักษาวัฒนธรรมดั้งเดิมของชาวออสโตรนีเชียนโบราณเอาไว้ได้ โดยเฉพาะสถาปัตยกรรมแบบบาหลีอากา นักท่องเที่ยวที่เข้าไปควรระมัดระหว่างสภาพภูมิศาสตร์ ควรแสดงความเคารพและไม่ควรส่งเสียงดังในพื้นที่ประชุมชนของชาวบาหลีอากา ปัจจุบันชาวบาหลีอากาได้รับอิทธิพลฮินดูจากชาวบาหลี เช่นการนับถือพระพรหม แต่กระนั้นผู้นำชุมชนทุกหมู่บ้านยังคงเป็นผู้นำประกอบพิธีกรรมตามความเชื่อของตนเอง โดยมีปุโรหิตเรียกว่า มังกู (mangku) ประกอบพิธีกรรมทางศาสนา

ในหมู่บ้านเติงกานัน (Tenganan) มีกฎสำคัญคือห้ามมีการหย่าร้างกัน และมีธรรมเนียมว่าสามีสามารถมีภรรยาได้หลายคน ต่างจากหมู่บ้านบาหลีอากาอื่น ๆ

ชาวบาหลีอากาพูดภาษาบาหลีแบบท้องถิ่น แต่ละหมู่บ้านเองก็มีสำเนียงแตกต่างกันออกไปเช่น ภาษาของบ้านเติงกานัน (Tenganan) จะพูดไม่เหมือนบ้านตรุนยัน (Trunyan)
ฌ็อง เดอ ลัทร์ เดอ ตาซีญี

ฌ็อง โฌแซ็ฟ มารี กาเบรียล เดอ ลัทร์ เดอ ตาซีญี () เป็นผู้ปัญชาการฝรั่งเศสในช่วงสงครามโลกครั้งที่หนึ่ง, สงครามโลกครั้งที่สอง และ สงครามอินโดจีนครั้งที่หนึ่ง เดอ ตาซีญี ได้รับยศจอมพลแห่งฝรั่งเศสหลังเขาเสียชีวิตในปี 1952

ช่วงสงครามโลกครั้งที่หนึ่ง เขาได้ร่วมรบในแนวรบด้านตะวันตก เขาได้รับบาดเจ็บจากการรบในยุทธการที่แวร์เดิงต่อมา เดอ ตาซีญี ได้รับ เครื่องอิสริยาภรณ์เลฌียงดอเนอร์และ Military Cross

ในสมัยระหว่างสงคราม เดอ ตาซีญี ได้ถูกส่งตัวไปรบที่โมร็อกโกเขาได้รับบาดเจ็บจากการรบอีกครั้ง

ในช่วงสงครามโลกครั้งที่สองเขากลายเป็นนายพลแห่งกองทัพฝรั่งเศสเขาได้บัญชาการรบใน ยุทธการที่ Rethel, Champagne-Ardenne, และ Loire ระหว่างยุทธการที่ฝรั่งเศส และหยุดรบหลังการยอมแพ้ของประเทศฝรั่งเศสต่อนาซีเยอรมนี
อากทุงสปิตไฟเยอร์!

อากทุงสปิตไฟเยอร์! () เป็นวิดีโอเกมแนวกลยุทธ์และสงครามที่พัฒนาโดย Big Time Software และวางจำหน่ายโดย Avalon Hill โดยเกมนี้เราจะได้บังคับฝูงบิน ของลุฟท์วัฟเฟอ, กองทัพอากาศสหราชอาณาจักร และ กองทัพอากาศฝรั่งเศสในช่วงสงครามโลกครั้งที่สอง ระหว่างปี 1939–1943 ตัวเกมวางจำหน่ายในวันที่ 31 สิงหาคม 1997 สำหรับ วินโดวส์ 95